

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Materiál na rokovanie Mestského zastupiteľstva v Starej Ľubovni

**Číslo:** XXIV**/2017**

**Dňa:** 21.06.2017

**K bodu programu:** **č. 22**

**Názov materiálu: Schválenie zriadenia športovej triedy Základnej školy, Komenského 6, 064 01 Stará Ľubovňa v školskom roku 2017/2018**

**Materiál obsahuje**: Odporúčanie MŠR a Komisie vzdelávania, kultúry

a cestovného ruchu

Uznesenie MsR

Návrh uznesenia

Dôvodová správa

**Materiál predkladá**: PaedDr. Eva Kollárová

vedúca oddelenia školstva, kultúry, športu a mládeže

**Materiál vypracoval:** PaedDr. Štefan Joštiak

oddelenie školstva, kultúry športu a mládeže

**Materiál p r e r o k o v a n ý**

* na zasadnutí Komisie vzdelávania, kultúry a cestovného ruchu 5.6.2017

Prijaté odporúčanie:

prerokovať a  schváliť zriadenie športovej triedy Základnej školy, Komenského 6,

064 01 Stará Ľubovňa v školskom roku 2017/2018 v zmysle predloženého návrhu.

* v Mestskej školskej rade 14.6.2017

Prijaté uznesenie :

MŠR súhlasí so zriadením športovej triedy Základnej školy, Komenského 6,

064 01 Stará Ľubovňa v školskom roku 2016/2017 v zmysle predloženého návrhu.

* na rokovaní MsR 13.6.2017

Prijaté odporúčanie :

Mestská rada v Starej Ľubovni po prerokovaní predloženého návrhu

**o d p o r ú č a MsZ**

prerokovať a schváliť zriadenie športovej triedy Základnej školy, Komenského 6, 064 01 Stará Ľubovňa v školskom roku 2017/2018 v zmysle predloženého návrhu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého návrhu

**schvaľuje**

zriadenie športovej triedy Základnej školy, Komenského 6, 064 01 Stará Ľubovňa v školskom roku 2017/2018 v zmysle predloženého návrhu.

**D ô v o d o v á s p r á v a**

ZŠ Komenského 6 v Starej Ľubovni dosahuje dlhodobo výborné výsledky v športových aktivitách, individuálnych i kolektívnych športoch, ako aj v atletických súťažiach. Získava popredné umiestnenia na mestských, okresných, krajských, ale aj celoslovenských športových súťažiach vo florbale, ľahkej atletike, basketbale, volejbale a zápasení. Škola má novovybudované ihriská a atletickú dráhu, ktoré okrem troch telocviční v budove školy vytvárajú žiakom široký priestor pre športové aktivity. Škola má pozitívne skúsenosti s činnosťou športových tried, nakoľko už dve športové triedy boli v minulosti zriadené, a to v šk. r. 2002/2003 – 2004/2005 so zameraním na basketbal a od šk. roka 2011/2012 so zameraním na florbal a atletiku. Od školského roku 2016/ 2017 bola na škole zriadená trieda so zameraním na volejbal chlapcov a basketbal dievčat. Žiaci školy úspešne reprezentujú mesto Stará Ľubovňa aj na medzinárodných súťažiach. O vytvorenie športovej triedy prejavili záujem aj rodičia žiakov štvrtého ročníka, ktorým záleží na zdravom telesnom a duševnom rozvoji svojich detí. Výber talentovaných žiakov do športovej triedy 5. ročníka ZŠ Komenského 6 v Starej Ľubovni sa uskutočnil dňa 28.4.2017 v telocvični školy formou pohybových testov. Absolvovaním štandardných testov komisia získala informácie o pohybovej zdatnosti a predpokladoch pre basketbal a volejbal. Podľa výsledkov testov komisia stanovila poradie uchádzačov. Podmienkou prijatia do športovej triedy okrem pohybových testov je aj zdravotný stav, prospech, správanie a absolvovanie psychodiagnostického vyšetrenia, ktoré sa uskutoční v priebehu júna 2017. Zloženie športovej triedy predpokladá prijatie 6 dievčat na basketbal a 16 chlapcov na volejbal.

Učebný plán športovej triedy bude realizovaný v súlade so Zákonom 245/ 2008 (Školský zákon) a Štátnym vzdelávacím programom ISCED 2. Odborné zabezpečenie vyučovacieho procesu bude zabezpečené v súlade s vyhláškou Ministerstva školstva Slovenskej republiky č. 437/2009, ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v spolupráci so športovými klubmi Basket a VKM Stará Ľubovňa.

Činnosť športovej triedy bude financovaná v súlade so Zákonom 597/ 2003 Z. z., normatívnym financovaním. Na činnosť športovej triedy môžu formou darov prispievať aj iné právnické a fyzické osoby.