

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXIV/2017**

**Dňa: 21.06.2017**

**K bodu programu:** **č. 18**

**Názov materiálu: Projekt "Rozšírenie kapacít zmenou dispozície objektov MŠ Tatranská v Starej Ľubovni" - schválenie podania žiadosti o nenávratný finančný príspevok a spolufinancovania projektu**

**Materiál obsahuje**: Uznesenie MsR

Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**M a t e r i á l p r e r o k o v a n ý**

* na zasadnutí MsR dňa 13.06.2017.

Prijaté uznesenie.

Mestská rada v Starej Ľubovni po prerokovaní predloženého materiálu

1. **o d p o r ú č a   MsZ**

prerokovať a schváliť:

1. predloženie žiadosti o nenávratný finančný príspevok (NFP) za účelom realizácie projektu „**Rozšírenie kapacít zmenou dispozície objektov MŠ Tatranská v Starej Ľubovni“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO2-SC221-2016-10, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o nenávratný finančný príspevok (NFP) za účelom realizácie projektu „**Rozšírenie kapacít zmenou dispozície objektov MŠ Tatranská v Starej Ľubovni“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO2-SC221-2016-10, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo pôdohospodárstva a rozvoja vidieka SR vyhlásilo dňa 06.12.2016 *Výzvu na predkladanie ŽoNFP zameranú na zvýšenie kapacít infraštruktúry materských škôl*, č. výzvy IROP-PO2-SC221-2016-10. Jedná sa o tzv. otvorený typ výzvy/ do vyčerpania alokácie indikatívnej výšky finančných prostriedkov vyčlenených na výzvu (79 757 690,00 €). Mesto Stará Ľubovňa plánuje podanie ŽoNFP v stanovenom konečnom termíne hodnotiaceho kola, a to dňa 18.07.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Naším zámerom je zvýšiť účasť detí na výučbe v predškolskom veku na území mesta realizáciou zmeny dispozície objektov materskej školy na Tatranskej ulici, ktorou docielime nárast kapacít o 10 miest vrátane doplnenia materiálno-technického vybavenia pri splnení súčasných požiadaviek na plošné výmery na dieťa. Zároveň skvalitníme už existujúce kapacity prostredníctvom úprav priestorového a technického zázemia školy. Plánujeme stavebné úpravy oplotenia materskej školy a dostavbu detského ihriska s prvkami inkluzívneho vzdelávania k už osadeným hracím prvkom, ktoré umožnia deťom so ŠVVP rozšírenú interakciu s intaktnými deťmi v podmienkach bežného typu školy. Súčasťou projektu sú aj plánované výdavky na nákup technického a technologického zázemia školskej kuchyne (konvektomat, pracovné stoly, policové zostavy, elektrický bufetový stôl, profesionálna škrabka na zemiaky).

Celkové oprávnené výdavky projektu sú 353 086,23 €, z toho požadovaná výška NFP je 335 431,92 € (95 %) a výška spolufinancovania z vlastných zdrojov Mesta Stará Ľubovňa 17 654,31 € (5 %).

Nakoľko ide o typ výzvy, v ktorej sa uplatňuje tzv. dvojkolový proces výberu projektov, predloženiu ŽoNFP predchádzalo podanie Projektového zámeru dňa 18.01.2017. Sprostredkovateľský orgán pre IROP na základe zhodnotenia predloženého projektového zámeru vydal Mestu Stará Ľubovňu ***negatívnu hodnotiacu správu***. V ŽoNFP musíme odstrániť zistené nedostatky, a to doplniť do projektu aktivitu f) – zvyšovanie energetickej hospodárnosti budov materských škôl, nakoľko naše plánované výdavky smerujú k zvyšovaniu energetickej efektívnosti.

Sprostredkovateľský orgán zabezpečí vydanie rozhodnutia najneskôr v termíne do 35 pracovných dní od konečného termínu daného hodnotiaceho kola. Do lehoty sa samozrejme nezapočítava lehota potrebná na predloženie chýbajúcich náležitostí zo strany žiadateľa, a preto si sprostredkovateľský orgán vyhradzuje právo na predĺženie lehoty na vydanie rozhodnutia o ŽoNFP.