

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXIV/2017**

**Dňa: 21.06.2017**

**K bodu programu:** **č. 19**

**Názov materiálu: Projekt "Materská škola Podsadek" - schválenie podania žiadosti o nenávratný finančný príspevok a spolufinancovania projektu**

**Materiál obsahuje**: Uznesenie MsR

Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**M a t e r i á l p r e r o k o v a n ý**

* na zasadnutí MsR dňa 13.06.2017.

Prijaté uznesenie.

Mestská rada v Starej Ľubovni po prerokovaní predloženého materiálu

1. **o d p o r ú č a   MsZ**

prerokovať a schváliť:

1. predloženie žiadosti o nenávratný finančný príspevok (ŽoNFP) na Sprostredkovateľský orgán pre Operačný program Ľudské zdroje, a to Ministerstvo vnútra SR v rámci výzvy - kód výzvy: OPLZ-PO6-SC612-2016-1a za účelom realizácie projektu **„Materská škola Podsadek“**, ktorého ciele sú v súlade s platným Programom rozvoja obce na obdobie 2015-2020 a platným Územným plánom mesta Stará Ľubovňa;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania projektu, t. j. min. 5 % z celkových oprávnených výdavkov;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o nenávratný finančný príspevok (ŽoNFP) na Sprostredkovateľský orgán pre Operačný program Ľudské zdroje, a to Ministerstvo vnútra SR v rámci výzvy - kód výzvy: OPLZ-PO6-SC612-2016-1a za účelom realizácie projektu **„Materská škola Podsadek“**, ktorého ciele sú v súlade s platným Programom rozvoja obce na obdobie 2015-2020 a platným Územným plánom mesta Stará Ľubovňa;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania projektu, t. j. min. 5 % z celkových

oprávnených výdavkov;

1. zabezpečenie financovania prípadných neoprávnených výdavkov z rozpočtu Mesta

Stará Ľubovňa.

**D ô v o d o v á s p r á v a**

Ministerstvo vnútra SR vyhlásilo dňa 29.01.2016 *Výzvu na predkladanie ŽoNFP zameranú na výstavbu a rekonštrukciu predškolských zariadení v obciach s prítomnosťou marginalizovaných rómskych komunít*, č. výzvy OPLZ-PO6-SC612-2016-1a. Jedná sa o tzv. otvorený typ výzvy/ do vyčerpania alokácie indikatívnej výšky finančných prostriedkov vyčlenených na výzvu (35 000 000,00 €). Mesto Stará Ľubovňa plánuje podanie ŽoNFP v stanovenom konečnom termíne 4. hodnotiaceho kola, a to dňa 14.07.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu, Príloha č. 5 ŽoNFP – Doklad preukazujúci finančnú spôsobilosť/ Uznesenie zastupiteľstva. Financovanie celkových oprávnených výdavkov projektu bude realizované v súlade s pravidlami stanovenými v platnej Stratégii financovania EŠIF, a to nasledovne:

* 85 % Európsky fond regionálneho rozvoja,
* 10 % Štátny rozpočet,
* 5 % spolufinancovanie zo zdrojov žiadateľa.

Zámerom Mesta Stará Ľubovňa je vybudovanie materskej školy pre deti vo veku od 3 do 6 rokov s celkovou kapacitou 100 detí (4 skupiny po 25 detí).

Stavebný pozemok sa nachádza v časti mesta Podsadek v nadväznosti na obytnú časť, pre ktorú je materská škola navrhnutá. V danom mieste sú vedené všetky potrebné siete technickej vybavenosti a komunikácia. Dochádzková vzdialenosť z obytnej zóny do materskej školy je do 250 m.

Jedná sa o novú výstavbu, samostatnú trojpodlažnú budovu, pričom dve podlažia budú nadzemné a jedno podlažie bude čiastočne podzemné. V nadzemných podlažiach sa plánujú komunikačné priestory, priestory pre deti, učiteľov, prevádzkové priestory vrátane priestorov pre výdaj stravy s malým kuchynských výťahom do 100 kg, výdajňou stravy a umyvárňou stolového riadu. V podzemnom podlaží plánujeme vybudovať priestory pre prevádzku kuchyne, práčovne, sušiarne vrátane priestorov pre technické vybavenie.

Maximálna výška pomoci pre realizáciu materskej školy je na úrovni 1 000 000,00 €. Nakoľko zatiaľ nedisponujeme projektovou dokumentáciou pre stavebné povolenie, nie je známa výška plánovanej investície.

Sprostredkovateľský orgán zabezpečí vydanie rozhodnutia najneskôr v termíne do 35 pracovných dní od konečného termínu daného hodnotiaceho kola. Do lehoty sa samozrejme nezapočítava lehota potrebná na predloženie chýbajúcich náležitostí zo strany žiadateľa, a preto si sprostredkovateľský orgán vyhradzuje právo na predĺženie lehoty na vydanie rozhodnutia o ŽoNFP.