

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXIV/2017**

**Dňa: 21.06.2017**

**K bodu programu:** **č. 20**

**Názov materiálu: Projekt "Revitalizácia vnútroblokových priestorov na sídlisku Západ, Stará Ľubovňa" - schválenie podania žiadosti o nenávratný finančný príspevok a spolufinancovania projektu**

**Materiál obsahuje**: Uznesenie MsR

Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**M a t e r i á l p r e r o k o v a n ý**

* na zasadnutí MsR dňa 13.06.2017.

Prijaté uznesenie.

Mestská rada v Starej Ľubovni po prerokovaní predloženého materiálu

1. **o d p o r ú č a   MsZ**

prerokovať a schváliť:

1. predloženie žiadosti o nenávratný finančný príspevok (ŽoNFP) za účelom realizácie projektu **„Revitalizácia vnútroblokových priestorov na sídlisku Západ, Stará Ľubovňa“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO4-SC431-2017-16, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o nenávratný finančný príspevok (ŽoNFP) za účelom realizácie projektu **„Revitalizácia vnútroblokových priestorov na sídlisku Západ, Stará Ľubovňa“** realizovaného v rámci výzvy Ministerstva pôdohospodárstva a rozvoja vidieka SR kód výzvy: IROP-PO4-SC431-2017-16, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
4. zabezpečenie financovania prípadných neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo pôdohospodárstva a rozvoja vidieka SR vyhlásilo dňa 31.03.2017 *Výzvu na predkladanie ŽoNFP zameranú na zlepšenie environmentálnych aspektov v mestách a mestských oblastiach prostredníctvom budovania prvkov zelenej infraštruktúry a adaptáciou urbanizovaného prostredia na zmenu klímy ako aj zavádzaním systémových prvkov znižovania znečistenia ovzdušia a hluku*, č. výzvy IROP-PO4-SC431-2017-16. Jedná sa o tzv. otvorený typ výzvy/ do vyčerpania alokácie indikatívnej výšky finančných prostriedkov vyčlenených na výzvu (33 328 116,00 €). Mesto Stará Ľubovňa plánuje podanie ŽoNFP v stanovenom konečnom termíne 1. hodnotiaceho kola, a to dňa 30.06.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu. V prípade subjektov územnej samosprávy žiadateľ preukazuje finančnú spôsobilosť uznesením (výpisom z uznesenia) zastupiteľstva mesta.

Naším zámerom je regenerácia vnútrobloku na sídlisku Západ s uplatnením ekologických princípov tvorby a ochrany zelene v súlade s aktivitou j) výzvy. Celková plánovaná revitalizovaná plocha vnútrobloku je 27 000 m2, z toho:

* spevnené plochy - 7500 m² - 27 %,
* nespevnené plochy - 19500 m² - 73 %.

Mesto sa rozhodlo pre revitalizáciu vnútrobloku a výmenu starých detských zostáv, ktoré nespĺňajú normové kritéria a súčasné požiadavky. Revitalizácia vnútrobloku zahŕňa nové detské zostavy, lavičky, odpadkové koše, mobiliár a pod. Detské ihriska sú navrhnuté, tak aby slúžili širokej verejnosti v danej lokalite. Okolo detských ihrísk je navrhnuté dobudovanie nových prístupových chodníkov. Tieto chodníky budú vybudované za pomoci betónových obrubníkov a jemného štrkového násypu alebo asfaltového povrchu.

Účelom projektu je vytvorenie bezpečného priestoru s detskými ihriskami, prvkami drobnej architektúry, ako aj výsadba novej okrasnej zelene, a taktiež funkčné prepojenie vnútrobloku. Projekt rešpektuje vzrastlú zeleň, tak aby nedochádzalo k jej výrubu. Riešené priestranstvo je navrhnuté s dôrazom na koncepciu priestoru vo vzťahu k jeho funkcii a významu, vo väzbe na zeleň a v nadväznosti na komunikačný systém mesta a danej lokality.

Mesto v súčasnej dobe disponuje projektovou dokumentáciou na úrovni Realizačného projektu pre vydanie Stavebného povolenia stavby, resp. Ohlásenia stavebnému úradu.

Sprostredkovateľský orgán zabezpečí vydanie rozhodnutia najneskôr v termíne do 35 pracovných dní od konečného termínu daného hodnotiaceho kola. Do lehoty sa samozrejme nezapočítava lehota potrebná na predloženie chýbajúcich náležitostí zo strany žiadateľa, a preto si sprostredkovateľský orgán vyhradzuje právo na predĺženie lehoty na vydanie rozhodnutia o ŽoNFP.